## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

84. schôdza

Číslo: CRD-991/2021

326

**U z n e s e n i e**

**Ústavnoprávneho výboru Národnej rady Slovenskej republiky**

**z 9. septembra 2021**

k vládnemu návrhu zákona **o Národnom inštitúte pre hodnotu a technológie v zdravotníctve** a  o  zmene a doplnení niektorých zákonov (tlač 561)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona o Národnom inštitúte pre hodnotu a technológie v zdravotníctve a  o  zmene a doplnení niektorých zákonov (tlač 561);

**B. o d p o r ú č a**

Národnej rade Slovenskej republiky

vládny návrh zákona o Národnom inštitúte pre hodnotu a technológie v zdravotníctve a  o  zmene a doplnení niektorých zákonov (tlač 561) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému návrhu zákona predsedníčke gestorského Výboru Národnej rady Slovenskej republiky pre zdravotníctvo.

Milan Vetrák

predseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 326**

**z 9. septembra 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona o Národnom inštitúte pre hodnotu a technológie v zdravotníctve a  o  zmene a doplnení niektorých zákonov (tlač 561)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I, § 3 ods. 4 písm. c) sa predložka „o“ nahrádza predložkou „po“.

Spresnenie ustanovenia.

1. V čl. I, § 3 ods. 5 písm. c) sa vypúšťajú slová „liekov, zdravotníckych pomôcok a dietetických potravín“ a slová „ako uvedený“ sa nahrádzajú slovami „ako je uvedený“.

Vypustenie slov sa navrhuje z dôvodu zavedenej legislatívnej skratky „kategorizácia“ v § 3 ods. 1.

1. V čl. I, § 5 ods. 9 sa za slovo „zastupuje“ vkladá slovo „ním“.

Spresnenie ustanovenia.

1. V čl. I, § 13 ods. 4 sa slová „ako uvedený“ nahrádzajú slovami „ako je uvedený“.

Spresnenie ustanovenia.

1. V čl. III,  1. bode sa v § 15a ods. 2 odkaz „11)“ nahrádza odkazom „27b)“ a vypúšťa sa znenie poznámky pod čiarou k odkazu 11.

Legislatívno-technická úprava z dôvodu, že navrhované znenie poznámky pod čiarou k odkazu 11 je už obsiahnuté v platnom znení zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v poznámke pod čiarou k odkazu 27b (a aj v poznámke pod čiarou k odkazu 39d!).

1. V čl. III, 2. bode sa slová „§ 86zg“ nahrádzajú slovami „§ 86zi“ a slová „§ 86zh“ sa nahrádzajú slovami „§ 86zj“ a súčasne sa v nadpise pod § 86zh slová „Prechodné ustanovenie“ nahrádzajú slovami „Prechodné ustanovenia“.

Legislatívno-technická úprava z dôvodu, že zákonom č. 252/2021 Z. z. boli už do zákona č. 581/2004 Z. z. doplnené § 86zh a § 86zi.

1. V čl. IV, 3. bode v § 20 ods. 1 sa odkaz „7)“ a poznámka pod čiarou k odkazu 7 označuje ako odkaz „8a)“ a poznámka pod čiarou k odkazu 8a.

Legislatívno-technická úprava z dôvodu chronológie číslovania odkazov v zákone.

1. V čl. IV, 11. bode (§ 81 ods. 2) sa slová „slovo „a“ pred slovami „spôsob vyrovnania“ nahrádza čiarkou a na konci“ nahrádzajú slovami „spojka „a“ pred slovami „spôsob vyrovnania“ vypúšťa a na konci sa“.

Legislatívno-technická úprava; nahradením spojky „a“ čiarkou, by v texte § 81 ods. 2 boli dve čiarky za sebou.

1. V prílohe k zákonu č. .../2021 Z. z. sa slová „(EÚ) 2011/24“ nahrádzajú slovami „2011/24/EÚ“ a slová „v platnom znení“ sa nahrádzajú slovami „v znení smernice Rady 2013/64/EÚ zo 17. decembra 2013 (Ú. v. EÚ L 353, 28. 12. 2013).“.

Legislatívno-technická úprava, ktorou sa uvádza preberaný právne záväzný akt EÚ jednotným a zaužívaným spôsobom (body 62.5. a 62.13. legislatívno-technických pokynov).